17. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 83 της 14/25 Μαΐου 1963 (ΦΕΚ Α' 69) Περί παρεμβάσεως του Εθνικού Οργανισμού Καπνού εις τας αγοράς χωρικών εξαγωγίμων καπνών εσοδείας 1962 εις το καπνικόν διαμέρισμα Ανατολικής Μακεδονίας - Θράκης. Λαβόν υπ' όψει: 1)Την υπ' αριθ. 197/21.3.1963 πράξιν της Κυβερνητικής Επιτροπής Καπνού «περί παρεμβάσεως του Εθνικού Οργανισμού Καπνού εις τας αγοράς χωρικών εξαγωγίμων καπνών εσοδείας 1962 εις το καπνικόν διαμέρισμα Ανατολικής Μακεδονίας Θράκης, 2)τας διατάξεις του εδαφ. γ' της παρ. 7 του άρθρ. 13 του Ν.Δ. 3758/1957 «περί ιδρύσεως Εθνικού Οργανισμού Καπνού», 3)σχετικήν εισήγησιν του Υπουργού Εμπορίου, αποφασίζει: 1.Εφ' όσον, εκ της διαχειρίσεως των καπνών εσοδείας 1962 των κατ' εφαρμογήν της υπ' αριθ. 197/21.3.1963 πράξεως της Κυβερνητικής Επιτροπής Καπνού, αγορασθησομένων υπό του Εθνικού Οργανισμού Καπνού δια λογαρια-σμόν του  Δημοσίου,  ήθελον  προκύψει  κέρδη,  (Αντί της σελ. 740,01) Σελ. 740,01(α) 227-047 Καπνικοί Οργανισμοί 16.Ι.β.15-17 ταύτα θα διανεμηθώσιν εις τους παραγωγούς των καπνών τούτων, κατά τα ειδικώτερον δι' αποφάσεων των Υπουργών Οικονομικών και Εμπορίου, μετά γνώμην του Εθνικού Οργανισμού Καπνού, ορισθησόμενα και κατά παρέκκλισιν των διατάξεων του εδαφ. γ' της παρ. 7 του άρθρ. 13 του Ν.Δ. 3758/1957. 2.Της, υπό της παρ. 6 του άρθρ. 7 του Ν.Δ. 3758/1957 «περί ιδρύσεως Εθνικού Οργανισμού Καπνού», προβλεπομένης Επιτροπής Αγορών αντί του Γενικού Διευθυντού Εμπορίου του Υπουργείου Εμπορίου μετέχει ο Πρόεδρος του Εθνικού Οργανισμού Καπνού, όστις και προεδρεύει αυτής. 3.Η παρ. 12 του άρθρ. 7 του Ν.Δ. 3758/1957 αντικαθίσταται ως κάτωθι: «Δι' αποφάσεων των αρμοδίων Υπουργών ορίζονται οι αναπληρωταί των τακτικών μελών των συλλογικών οργάνων Διοικήσεως και Ελέγχου του Ε.Ο.Κ.». 4.Αι, μέχρι της δημοσιεύσεως των κατ' εφαρμογήν του άρθρ. 19 του Ν.Δ. 3758/1957 εκδοθησομένων πράξεων του Υπουργού Εμπορίου, δαπάναι του Ε.Ο.Κ. δια την καταβολήν εν γένει των αποδοχών του πάσης φύσεως προσωπικού αυτού, αι γενόμεναι βάσει των προϊσχυουσών, του ως άνω Ν.Δ/τος, διατάξεων, θεωρούνται ως εγκύρως καταβληθείσαι και ελέγχονται υπό του Εποπτικού Συμβουλίου του Ε.Ο.Κ. 5.Η παρούσα, ης η ισχύς άρχεται από σήμερον δημοσιευθήσεται δια της Εφημερίδος της Κυβερνήσεως και κυρωθήσεται νομοθετικώς, μερίμνη του Υπουργού Εμπορίου. Εκυρώθη Ν. Δ. 169/73. 